open-index/open-wikipedia-markdown huggingface dataset:
Spioner under den amerikanske borgerkrigen

Under den amerikanske borgerkrigen ble taktisk etterretning eller slagmarketterretning svært viktig for både Unionens og Konføderasjonens armeer. Enheter av spioner og speidere rapporterte direkte til øverstkommanderede i felten. De informerte om troppebevegelser og styrkeforhold.

Skillet mellom spioner og speidere hadde konsekvenser på liv eller død. Hvis en mistenkt ble tatt til fange i forkledning og ikke i sin egen hærs uniform, kunne dette føre til at personen ble hengt. Dette skjedde blant annet en mann ved Will Talbot, som var spion for Konføderasjonen. Talbot tilhørte Virginia Cavalrys 35. bataljon, og han ble igjen i Gettysburg etter at bataljonen hans hadde passert igjennom området den 26.-27. juni 1863. Han ble tatt til fange, bragt til byen Emmitsburg i Maryland, og henrettet på ordre fra brigadegeneral John Buford.

## Konføderasjonen
### Konføderasjonens spioner

*John Yates Beall
*Belle Boyd
*James Dunwoody Bulloch
*Confederate Signal Bureau
*David Owen Dodd
*Antonia Ford
*Rose O'Neal Greenhow
*Henry Thomas Harrison
*Annie Jones
*Thomas Jordan
*Alexander Keith, Jr.
*Virginia Bethel Moon
*Richard Thomas (Zarvona)
*William Norris
*Jean Guzman
*Sarah Slater
*Thomas A. Jones
*Thomas Harbin
*Joseph Baden
*William Bryant

## Unionen

### Unionens spioner
*Lafayette C. Baker
*Charles C. Carpenter
*George Curtis
*Pauline Cushman
*Sarah Emma Edmonds
*Philip Henson
*Hattie Lawton
*Pryce Lewis
*Allan Pinkerton
*Albert D. Richardson
*John Scobell
*Harriet Tubman
*Elizabeth Van Lew
*Kate Warne
*Timothy Webster

## Referanser
American Library Association

**American Library Association**, forkortet **ALA** er en faglig interesseorganisasjon (*ikke fagforening*) i USA for bibliotekarer og andre som arbeider for bibliotekene, for bibliotekutvikling, ytringsfrihet og lesing. Organisasjonen ble dannet i 1876, og regnes som verdens eldste bibliotekorganisasjon. Foreningen har om lag 62&nbsp;000 medlemmer. 

ALA utgir tidsskriftene *American Libraries Magazine*, *Booklist* og flere andre fagtidsskift. De deler ut barnelitteraturprisene Newbery-medaljen, Laura Ingalls Wilder Medal, Caldecott-medaljen og flere andre priser både for barne- og voksenlitteratur. De arrangerer blant annet Banned Books Week og den årlige *ALA annual conference*, som vanligvis finner sted i juni og samler inntil 25&nbsp;000 deltagere. 

Barbara Stipling er valgt president i ALA fra 2013, og organisasjonen har hovedkontor i Chicago og kontor i Washington D.C.

ALA er medlem av IFLA og er Norsk Bibliotekforenings søsterorganisasjon.

## Eksterne lenker
*
Battos III av Kyrene

**Battos III av Kyrene** (gresk: Βάττος; virksom på 500-tallet f.Kr.), også kalt for «Battos den halte» (Βάττος ο Χωλός), var den femte greske konge av Kyrene og et medlem av det battiaske dynasti.

## Slekt
Battos var sønn og eneste barn av kong Arkesilaos II og dronning Eryxo. Hans bestefar var kong Battos II. Hans bestemor på morssiden var prinsesse Kritola. Battos II og Eryxo var søskenbarn.

## Kongedømme
Battos hadde fått sitt tilnavn «den halte» ettersom han ble født med en forkrøplet fot som fikk ham til å halte. Han ble utropt som konge i 550 f.Kr. av sin onkel på morssiden, Polyarkos, etter at onkelen og moren hadde greid å få myrdet Learkos som selv igjen hadde drept hans far Arkesilaos II.

I denne tiden med ustabilt styre og politiske mord, opprørske innfødte libyere, skrøpelig allianse med stormakten Egypt i øst, innså Battos at hans rike Kyrenaika med hovedstaden Kyrene var altfor utrygt. Han foretok en reise til Hellas og besøkte orakelet i Delfi hvor han stilte spørsmålet om hva som kunne gjøres med Kyrenaika. Prestinnen svarte at han skulle reise til Mantineia i Arkadia og spørre etter en mann ved navn Demonax som skulle rådføre ham i hvordan Kyrenaikas lover kunne reformeres. Demonax hadde en høy posisjon i Mantineia.

Battos vendte tilbake til Kyrene med Demonax som undersøkte det politiske liv i byen. Demonax å dele dem inn i tre grupper:

* Grekere fra Thera (dagens Santorini)
* Grekere fra Peloponnes og Kreta
* Grekere fra andre øyer i Egeerhavet.

Demonax opprettet et senat som kontrollerte Kyrenaika. Senatets medlemmer var representanter fra de tre gruppene og kongen var senatets overhode. Den nye konstitusjonen reduserte kongens makt og ansvar, og var således et skritt i demokratisk retning. Monarkiet ble opprettholdt og kongen hadde fortsatt autoritet til å tildele land og være prest for de religiøse pliktene. Demonax opprettet også eforer, oppsynsmenn, som med ansvar for å avsløre og straffe bedragere. Deretter ble det opprettet en stående militær styrke på 300 menn til forsvar av Kyrenaika.

For ytterligere trygge Kyrenaika fra libyerne inngi Battos en fornyet allianse med den egyptiske farao Amasis II, som selv var av libysk opprinnelse. Som tegn på takknemlighet lot Battos farao gifte seg med en gresk kvinne fra Kyrenaika. Amasis II valgte Battos' egen datter Ladike og de ble gift en gang etter 548 f.Kr.

## Død
Battos styrte fram til sin død i 530 f.Kr. og ble gravlagt ved siden av sine forfedre. Han ble overlevd av sin hustru, dronning Feretima, deres sønn Arkesilaos III og deres nevnte datter Ladike. Han ble etterfulgt av sin sønn Arkesilaos III.

## Referanser


## Litteratur
* Herodotos: *Historier*, bok 4.

## Eksterne lenker
* «Cyrenaica» , *Livius.org*
Filosofiåret 1607

**Filosofiåret 1607** er en oversikt over hendelser, utgivelser og personer med tilknytning til filosofi i 1607.

## Hendelser

## Publikasjoner

## Fødsler
*5. november - Anna Maria van Schurman, nederlandsk filosof, poet og naturviter (død 1678)
*30. desember - Song Si-yeol, koreansk politiker og neokonfuciansk filosof (død 1689)

## Dødsfall
*6. januar - Guidobaldo del Monte, italiensk matematiker, filosof og astronom (født 1545)
*6. februar - Georg Burckhardt, tysk filosof og professor i logikk og retorikk (født 1539)
*31. oktober - Wawrzyniec Grzymała Goślicki, polsk biskop, politisk tenker og filosof (født mellom 1530 og 1540)


Fil:AnnaMaria vanSchurman.jpg|Anna Maria van Schurman(1607-1678)
Fil:Korea-Portrait of Song Siyeol-Joseon.jpg|Song Si-yeol(1607-1689)
Fil:Guidobaldo-del-Monte.jpg|Guidobaldo Del Monte(1545-1607)
Fil:Burckhardt-georg-.jpg|Georg Burckhardt(1539-1607)
Zaqaziq

**Zaqaziq** (, *az-Zaqāzīq*; koptisk: ⲡⲟⲩⲃⲁⲥϯ), også skrevet *Zagazig*, *Sagasig* eller *Zakazik*, er en by i Nedre Egypt som ligger øst i Nildeltaet. Byen er hovedstad for guvernementet Ash Sharqiya. Byen hadde en befolkning på 302 840 innbyggere i 2006, beregnet til 383 703 for 2017.

Byen er lokalisert ved Muweis-kanalen og er den fremste knutepunkt og handelssenteret for korn og bomull. Det er et museum for oldtidsgjenstander, Sharkeya nasjonalmuseum (tidvis også omtalt som Amed Orabi-museet) med viktige arkeologiske utstillinger. Universitetet i Zagazig, som blei opprettet i 1974, er et av de største i Egypt. Det arkeologiske museum til Universitetet i Zagazig har utstillinger fra det nærliggende Bubastis (Tell Basta) og Kufur Nigm. Det er også en avdeling for Al-Azhar-universitetet i Kairo, det største islamistiske universitetet i verden.

Byen er fødestedet til Ahmed Urabi, som leidde Urabi-opprøret mot europeerne og khedivene i 1882. Det nevnte Sharkeya nasjonalmuseum er tilegnet ham.

## Historie
Ruinene av byen Bubastis fra oldtidens Egypt er lokalisert 3 km sørøst for byen. Bubastis var oldtidens hovedstad for 18. nome, og sentrum for dyrkelsen av kattegudinnen Bastet.

Navnet Bubastis er den greske versjonen av det gammelegyptiske navnet Pr-Bastet som har betydningen «Huset til Bastet», og hvor hus menes tempel. Stedet ble hovedstad for Egypt under 22. og 23. dynasti. Det er levninger av templer som ble bygd av faraoene Osorkon II og Nektanebo II. Katakomber, hvor hellige eller ofrete katter ble gravlagt, er lokalisert bak et kapell fra epoken det gamle rike og farao Pepi I Meryre.

## Kjente personer fra Zaqaziq
* Ahmed Orabi (1841–1911), oberst og opprørsleder
* Salama Moussa (1887–1958), skribent og tenker
* Salah Abdel-Sabour (1931–1981), modernistisk dikter
* John Traicos (f. 1947), cricketspiller

## Bilder

Fil:محافظة الشرقية - الزقازيق - مسجد القدس عند أول طريق المنصورة.jpg|Moské i Zaqaziq
Fil:Egypt Zagazig Aug-2007.jpg|Moské i Zaqaziq
Fil:Alfath.Mosq.In.Zagazig مسجد الفتح بالزقازيق 2014-09-29 0137 DSCN0142.JPG|Alfath-moskéen 
Fil:الزقازيق - صورة من أعلى مستشفي جامعة الزقازيق.jpg|Zaqaziq
Fil:محافظة الشرقية - الزقازيق - ساعة محطة القطارات.jpg|Landemerke
Fil:محافظة الشرقية - الزقازيق - بحر مويس.jpg|Stemning ved kanalen


## Referanser


## Eksterne lenker
* 
* Universitetet i Zaqaziq 
* Zaqaziq hos World Gazetteer
Marian Barone

**Marian Emma Barone** (født 18. mars 1924 i Philadelphia, død 14. mai 1996 i Richmond) var en amerikansk turner som deltok i de olympiske leker 1948 i London og 1952 i Helsingfors.

Barone vant en olympisk bronsemedalje i turn under Sommer-OL 1948 i London. Hun var med på det amerikanske damelaget som kom på tredjeplass i lagkonkurransen bak Tsjekkoslovakia og Ungarn. De andre på laget var Clara Schroth-Lomady, Meta Elste, Helen Schifano, Ladislava Bakanic, Connie Caruccio-Lenz, Anita Simonis og Dorothy Dalton.

## OL-medaljer
* 1948  London -  Bronse i  turn, lagkamp damer  USA

## Referanser


## Eksterne lenker
*
Zoo Palast

**Zoo-Palast** er en kino i de sentrale delene av Berlin i Tyskland, som ligger ved Zoologischer Garten Berlin.
Zoo Palast var tidigere plass for Filmfestivalen i Berlin. I 2000 flyttet Filmfestivalen i Berlin fra Zoo Palast til Potsdamer Platz.

## Referanser


## Eksterne lenker
*
Filosofiåret 1678

**Filosofiåret 1678** er en oversikt over hendelser, utgivelser og personer med tilknytning til filosofi i 1678.

## Hendelser

## Publikasjoner

## Fødsler
*16. september - Henry Saint-John Bolingbroke, engelsk politiker og filosof (død 1751)

## Dødsfall
*4. mai - Anna Maria van Schurman, nederlandsk filosof, poet og naturviter (født 1607)


Fil:Henry St John, 1st Viscount Bolingbroke (1678).jpg|Henry Saint-John Bolingbroke(1678-1751)
Fil:AnnaMaria vanSchurman.jpg|Anna Maria van Schurman(1607-1678)
John Falchenberg

**John Falchenberg** (1883–1960) var en norsk friidrettsutøver og idrettsleder. Han ble norgesmester i diskos i årene 1904, 1906–1908 og 1911–1912. I 1904 ble han dessuten norgesmester i kulestøt. Falchenberg deltok i diskos under Sommer-OL i 1908, men ble uplassert. Han var også tatt ut til OL i 1912, men måtte trekke seg på grunn av skade.

Falchenberg hadde en rekke verv som idrettsleder. I 1918 ble han første formann i Norges Friidrettsforbund etter splittelsen med turnforbundet. Han satt som formann til 1919 da han ble viseformann i Norges Landsforbund for Idrett. I perioden 1907–1908 og 1909–1910 var han styremedlem i Norges Fotballforbund. Han var dessuten friidrettsskribent i *[[Norsk Idrætsblad|Norsk Idrætsblad og Sport]]*.

Falchenberg representerte Viking (–1903), Kristiania IF (1904–1905) og Tjalve (1906–). Som fotballeder representerte han Mercantile.

## Medaljer i norske mesterskap

## Referanser




## Eksterne lenker
*
Anna Fehér

**Anna Fehér** (født 24. september 1921 i Budapest, død 30. desember 1999 i Budapest) var en ungarsk turner som deltok i de olympiske leker 1948 i London.

Fehér vant en olympisk sølvmedalje i turn under Sommer-OL 1948 i London. Hun var med på det ungarske damelaget som kom på andreplass i lagkonkurransen bak Tsjekkoslovakia. De andre på laget var Erzsébet Balázs, Erzsébet Gulyás-Köteles, Irén Karcsis-Daruházi, Mária Kövi, Margit Nagy-Sándor, Olga Tass og Edit Perényi.

## OL-medaljer
* 1948  London -  Sølv i  turn, lagkamp damer  Ungarn

## Referanser


## Eksterne lenker
*
Gondul

**Gondul**, *Gøndul* (norrønt: *Góndul*, «tryllestavbæreren») er en av valkyrjene i norrøn mytologi. Hun nevnes i Edda-diktet Voluspå:

:*Såg ho valkyrjer*
:*vidan komne*
:*greidde te ride*
:*åt gudetjodi.*
:*[[Skuld]] ho heldt skjold,*
:*[[Skogul]] var med,*
:*Gunn, Hild, Gondul*
:*og Geirskogul.*

Valkyrjenes oppgave var blant annet å velge ut hvilke krigere som skulle dø i strid, og å bringe de døde einherjene til Valhall hvor de, etter norrøn tro, fikk et evig liv sammen æsene.

Gondul har også en rolle i den mytiske fornaldersagaen *[[Sörla þáttr eða Heðins saga ok Högna|Tåtten om Sørli eller sagaen om Hedin og Høgne]]*. Hun forhekser Hedin og får ham til å drepe kong Høgnes hustru og bortføre hans datter Hild. Dette førte til «hjadningenes slag» mellom Høgne og Hedin, et slag som ifølge sagaen varte i 143 år fordi de som ble drept i kamp reiste seg neste morgen og sloss videre.

## Referanser
Filosofiåret 1674

**Filosofiåret 1674** er en oversikt over hendelser, utgivelser og personer med tilknytning til filosofi i 1674.

## Hendelser

## Publikasjoner

## Fødsler

## Dødsfall
*8. november - John Milton, engelsk forfatter, poet og filosof (født 1608)


Fil:John-milton.jpg|John Milton(1608-1674)
Forhugning

**Forhugning** er et begrep innenfor feltbefestning som anvendes om trær og grener som er plasert i en rekke med de spisse toppene rettet ut mot fienden. Trærne er som regel flettet, eller bundet sammen med en wire. Forhugning blir brukt alene eller sammen med piggtråd eller andre hindringer.  

Forhugning er språklig i familie med forhug, som er den kilen som først blir hugget i treet i den retningen som treet skal falle. 

På engelsk og fransk kalles forhugning for **Abatis**, **abattis**, eller **abbattis** ("*abattre un arbre*" betyr på fransk "å felle et tre", på en tilfeldig måte). 

Der er beviser på at forhugning ble brukt allerede av romerne og så sent som i den amerikanske borgerkrig. Forhugning brukes sjeldent nå fortiden, da det stort sett har blitt erstattet av piggtrådhindringer. Den kan likevel brukes som erstatning eller et supplement, hvis piggtråd er mangelvare. En stor forhugning, hvor man anvender hele trær i stedet for grener kan brukes som improvisert stridsvognsperring. 

En klassisk bruk av forhugning ble brukt under slaget ved Chateauguay den 26. oktober 1813, da sirka 300 kanadiere under ledelse av Charles-Michel de Salaberry beseiret et amerikansk korps på omkring 2300 mann.  

En stor svakhet ved bruk av forhugning, sammenlignet med piggtråd, er at den kan ødelegges ved hjelp av ild. 
Hvis forhugningen er bundet sammen med tau i stedet for wire kan tauene hurtig ødelegges av ild, slik at den hurtig kan fjernes ved bruk av entredregger kastet fra sikker avstand. 

En viktig fordel er at en improvisert forhugning hurtig kan etableres i skogkledde områder. Dette blir gjort ganske enkelt ved å felle en rekke trær, slik de faller med toppen i retning mot fienden. Et alternativ er å bruke sprengstoff for å felle trærne med. 

Selv om en forhugning sjelden anvendes av moderne konvensjonelle militære styrker inngår forhugning stadig i de offisielle treningsmanualene for den amerikanske hær og marinekorps. 


Fil:Abatis.jpg|Forhugning improvisert av japanske tropper under Andre verdenskrig
Fil:Giant abatis.jpg|Stor forhugning laget av hele trær og kan utgjøre en effektiv sperring mot kjøretøy. Denne lages ofte ved bruk av sprengstoff - legg også merke de splintrede endene.


 
## Eksterne lenker
* Pamplin Historical Park & The National Museum of the Civil War Soldier inneholder store og autentiske kopier av forhugning (abatis) brukt i den amerikanske borgerkrigen.
Filosofiåret 1687

**Filosofiåret 1687** er en oversikt over hendelser, utgivelser og personer med tilknytning til filosofi i 1687.

## Hendelser

## Publikasjoner

## Fødsler
*16. april – Albert Georg Schwartz, tysk filosof, professor i filosofi og historie og rektor ved Universitetet i Greifswald (død 1755) 

## Dødsfall
*1. september – Henry More, britisk filosof (født 1614)
*7. november – Isaak Orobio de Castro, portugisisk jødisk lege, filosof og forfatter (født ca. 1620)
*16. desember – William Petty, engelsk filosof, lege og økonom (født 1623)

Fil:BildAlbertGeorgSchwartz.jpg|Albert Georg Schwartz(1687-1755)
Fil:Henry More.jpg|Henry More(1614-1687)
Fil:Sir William Petty.jpg|William Petty(1623-1687)


## Se også
*Filosofi på 1600-tallet
Arkesilaos III av Kyrene

**Arkesilaos III av Kyrene** (gresk: ο Αρκεσίλαος; virksom på 500-tallet f.Kr.) var den sjette greske konge av Kyrene og Kyrenaika, et rike i antikken i Nord-Afrika i dagens Libya.

## Slekt
Arkesilaos var et medlem av det battiaske dynasti som strakte seg tilbake til den første konge av Kyrenaika og grunnleggeren av Kyrene, Battos I. Han var sønn av Battos III og dronning Feretima. Hans søster var prinsesse Ladike som ble gift med egyptiske farao Amasis II. Arkesilaos' besteforeldre på farssiden var dronning Eryxo og kong Arkesilaos II.

## Liv og virke
Da hans far døde i 530 f.Kr. ble Arkesilaos den neste kongen. I 525 f.Kr. underla han seg frivillig Perserriket, formelt ved å inngå en allianse med Kambyses II av Persia etter at perserkongen hadde erobret og underlagt seg Egypt, som lå rett øst for Kyrenaika.

Herodotos har beskrevet Arkesilaos som preget av «mye bråk». I tiden 518 f.Kr. kunne han ikke lenger akseptere de konstitusjonelle endringene som hans far og lovgiveren Demonax hadde innført, et styre basert på et senat med representanter fra de fremste menn i Kyrene. Han krevde tilbakeføring til sine nedarvet rettigheter. Arkesilaos fikk støtte fra sin mor. Det brøt ut borgerkrig hvor Arkesilaos ble beseiret og måtte flykte utenlands. Han gikk i land på den greske øya Samos. Hans mor flyktet til hoffet til den greske kong Euelthon i Salamis på Kypros for å be om militær hjelp, noe kongen avslo. Isteden ga han henne gaver mer passende for en kvinne.

Pa Samos rekrutterte Arkesilaos folk til en hær ved å love dem jord og eiendommer i Kyrenaika. Etter at han hadde samlet en hær, reiste han til orakelet i Delfi for å spørre om Kyrenaikas framtid. Prestinnen fortalte ham at det ville være et kongedømme i Kyrene i åtte generasjoner under fire herskere ved navn Battos og fire under navnet Arkesilaos, og rådet ham å ikke forvente noe mer enn det. Hun rådet ham også om behandle borgerne i Kyrene med vennlighet, hvis ikke ville de vende seg imot ham. Det var et råd som Arkesilaos ikke ville høre.

Med sin nye hær vendte Arkesilaos tilbake til Kyrenaika og erobret Kyrene. Han drev sine motstandere ut av byen og i landsforvisning. Hans soldater fikk tildelt jordeiendommer. 

## Død
En gang rundt 515 f.Kr. besøkte Arkesilaos byen Barka med sin svigerfar, en libyer ved navn Alazir, og som var guvernør av Barka. Noen av de kyrenere som var blitt forvist overfalt de to mennene og stakk dem ned. Arkesilaos ble gravlagt i Kyrene ved siden av sine forfedre.

Herodotos hevder at Arkesilaos var i slekt med sin svigerfar Alazir, men navnet på hans datter er ikke nevnt. Med denne datteren hadde Arkesilaos et barn, en sønn som het Battos IV, slik tradisjonen tilsa. Feretima styrte Kyrenaika for en tid, men etter hennes død ble Battos IV konge i slutten av 515 f.Kr.

## Referanser


## Litteratur
* Herodotos: *Historier*, bok 4. 162–165, 167, 200
* Berve, Helmut (1967): *Die Tyrannis bei den Griechen*. München.

## Eksterne lenker
* «Cyrenaica» , *Livius.org*
Aya Majdi

**Aya Majdi** (født 1. august 1994) er en qatarsk bordtennisspiller. Hun representerte landet sitt under Sommer-OL 2012 i London, der hun ble utslått i den innledende runden. 

## Referanser


## Eksterne lenker
*
Fabiola Ramos

**Fabiola Ramos** (født 15. september 1977) er en venezuelansk bordtennisspiller. Hun representerte landet sitt under Sommer-OL 2012 i London, der hun ble utslått i første runde. 

## Karriere
Ramos vant 4 gullmedaljer under de Sentralamerikanske og karibiske leker 2002.

Fabiola var flaggbærer for Venezuela under Sommer-OL 2012.

## Referanser


## Eksterne lenker
*
Jana Noskova

**Jana Noskova** (russisk: Яна Сергеевна Носкова; født 2. februar 1994 i Moskva) er en russisk bordtennisspiller. Hun representerte landet sitt under Sommer-OL 2012 i London, der hun ble utslått i første runde. 

Under Sommer-OL 2020 i Tokyo som ble arrangert i 2021, ble hun utslått i andre runde i singel. 

## Referanser


## Eksterne lenker
*
Ankita Das

**Ankita Das** (født 17. juli 1993 i Siliguri i Vest-Bengal i India) er en indisk bordtennisspiller. Hun representerte landet sitt under Sommer-OL 2012 i London, der hun ble utslått i første runde. 

## Referanser


## Eksterne lenker
*
Feitåte

**Feitåte** (*Calanus hyperboreus*) er en art av hoppekreps, en del av klassen Maxillopoda. Den er et dyreplankton som utgjør viktig føde for fiskeyngel.
Den finnes bl.a i Norskehavet og Barentshavet hvor den framtrer sammen med raudåte og ishavsåte. Disse artene lever av alger og plankton som innleder en eksplosiv vekst i Nordområdene når isen smelter fra april, og lagrer da store mengder fett, inklusive Omega-3, i en fettsekk som etter hvert dominerer dyrets kroppsomfang. Artene er alle viktige for polartorsk og andre høyere dyr i havet.

Arten ble første gang beskrevet av Henrik Nikolai Krøyer i 1838.

## Referanser


## Eksterne lenker
* 
*  Følsomt liv under isen - forskning.no,  20. juli 2010
*  Dyntaxa Calanus hyperboreus - *Dyntaxa* svensk artsdatabase.
Brice Leverdez

**Brice Leverdez** (født 9. april 1986) er en fransk badmintonspiller. Han representerte landet sitt i Sommer-OL 2012 i London, der han ble utslått i gruppespillet. 

Under Sommer-OL 2020 i Tokyo ble han utslått i gruppespillet.

## Referanser


## Eksterne lenker
*
Battos IV av Kyrene

**Battos IV av Kyrene** (gresk: Βάττος; virksom på 500- og 400-tallet tallet f.Kr.) var den sjuende og nest siste greske konge av Kyrene av det battiaske dynasti i Kyrenaika, et rike i antikken i Nord-Afrika i dagens Libya. Battos ble kalt for «Battos den kjekke» eller «rettferdige» (Βάττος ο Καλός). Han var den første konge av Kyrene som tjente som klientkonge under persisk overherredømme.

## Slekt
Battos var sønn og eneste barn av den femte greske konge av Kyrene, Arkesilaos III. Moren var en libysk kvinne hvor navnet ikke lenger er kjent og var datter av Alazir, den libyske guvernøren av byen Barka. Herodotos har fortalt at Arkesilaos III og Alazir var beslektet, antagelig via inngifte. Hans besteforeldre på farssiden var den femte greske konge av Kyrene, Battos III og dronning Feretima. Hans tante på farssiden var prinsesse Ladike som ble giftet bort til den egyptiske farao Amasis II. 

## Framgangsrik og fredelig styre
Battos etterfulgte formelt sin far, men hans bestemor Feretima synes å ha styrt først på hans eller egne vegne, og han overtok fra henne i slutten av 515 f.Kr. etter at hun døde av en fryktelig hudsykdom i Egypt.

Fra 515 til 465 f.Kr., et relativt langt styre sammenlignet med hans nærmeste forfedre, fungerte Battos som konge av hovedstaden Kyrene og Kyrenaika. Svært lite er kjent om hans styre, hvilket ofte er tilfelle ved fredfylte epoker, og han synes likeledes ha styrt med forsiktighet, muligens grunnet trykket fra Perserriket. I løpet av hans tid ble Kyrene igjen en rik by. Kyrenaika eksporterte hvete, bygg, olivenolje, men særlig en medisinsk urt kalt silfion eller silphium (en *[[Ferula]]*-art) som ble utvinnet i en slik grad at den ble utryddet en gang etter 100-tallet e.Kr. da Plinius den eldre registrerte at den var blitt sjelden.

## Død
Navnet på Battos' hustru er ikke kjent. Selv døde han i 465 f.Kr. og ble gravlagt ved siden av sine forfedre i Kyrene. Han ble etterfulgt av sin sønn Arkesilaos IV.

## Referanser


## Litteratur
* Herodotos: *Historier*, bok 4. 162 
* Meyer, Eduard (1897): «Battos (6)» i: *Paulys Realencyclopädie der classischen Altertumswissenschaft* (RE). Bind III,1, Stuttgart, s. 148.
* Berve, Helmut (1967): *Die Tyrannis bei den Griechen*. München.

## Eksterne lenker
* «Cyrenaica» , *Livius.org*
Vladimir Ivanov (badmintonspiller)

**Vladimir Aleksandrovitsj Ivanov** (russisk: Владимир Александрович Иванов; født 3. juli 1987) er en russisk badmintonspiller. Han representerte landet sitt under Sommer-OL 2012 i London, der han ble utslått i gruppespillet. Han var eneste spiller som deltok både i single og double for menn.

Under Sommer-OL 2020 i Tokyo ble han utslått i gruppespillet i dobbel.

## Referanser


## Eksterne lenker
*
Hsu Jen-hao

**Hsu Jen-hao** (født 26. oktober 1991) er en taiwansk badmintonspiller. Han representerte Kinesisk Taipei under Sommer-OL 2012 i London, der han ble utslått i gruppespillet. 

## Referanser


## Eksterne lenker
*
Dmytro Zavadskyj

**Dmytro Oleksandrovytsj Zavadskyj** (ukrainsk: Дмитро Олександрович Завадський; født 4. november 1988) er en ukrainsk badmintonspiller. Han representerte landet sitt under Sommer-OL 2012 i London, der han ble utslått i gruppespillet. 

## Referanser


## Eksterne lenker
*
Parupalli Kashyap

**Parupalli Kashyap** (født 8. september 1986 i Vashi i Navi Mumbai i Maharashtra i India) er en indisk badmintonspiller. Han representerte landet sitt under Sommer-OL 2012 i London, der han ble utslått i kvartfinalen. 

## Referanser


## Eksterne lenker
*
Guadalupe (Costa Rica)

**Guadalupe** er en by og administrasjonssentrum i kantonen Goicoechea i provinsen San José i Costa Rica. Distriktet Guadalupe hadde 20&nbsp;663 innbyggere i 2011. Guadalupe utgjør en del av landets hovedstad San Josés storbyområde.

## Referanser
Bergen Brannkorps Forening

**Bergen Brannkorps Forening** ble stiftet 7. og 8. februar 1899. At det ble gjort over to dager er av den grunn at alle skulle ha muligheten til å stemme, brannmennenes vaktordning hindret alle å stemme samme dag. Bergen Brannkorps Forening arbeider også den dag i dag for brannmenns rettigheter, over 100 år etter.

## Historie
44 av 50 arbeidere meldte seg inn. Dette var muligens de første av Bergen kommunes arbeidere og tjenestemenn som organiserte seg på dette plan. Alle brannfolk hadde muligheten til å melde seg inn, noe som på denne tiden var uvanlig.

Stiftelsen av foreningen ble sett på med misnøye fra myndighetene og administrasjonen, sett på som oppvigleri. Dette brydde primus motor Knut Garvik seg lite om. Han ble valgt til formann av foreningen, og med seg i styret hadde han styremedlemmene J. Sundal, Th. Losnedal, K. Odland og P. Kvalheim.

Siden stiftelsen i 1899 har det skjedd en del på det organisatoriske planet. I 1909 deltok foreningen i stiftelsen av Norsk Brannfunksjonærforbund. I tiden 1918-21 var den også innom Det norske Arbeiderparti, og i 1918-19 i Norsk Arbeidsmannsforbund, før foreningen i 1927 ble medlem av Norsk kommuneforbund. Et medlemskap som har vært ganske stabilt.

Bergen Brannkorps Forening har avlevert arkivet sitt til Bergen Byarkiv.

## Litteratur
* Bergen Brannkorps Forening 2001: "Fra ildhavet til nye tjenester. Bergen Brannkorps Forening gjennom 100 år."  
* Brosing, Gustav 1963: "Bergen brannvesen 1863-1963" 
* Fossen, Anders Bjarne 1988: "Ildens herre - byens tjener Bergen brannvesen 1963 - 1988."
Olga Tass-Lemhényi

**Olga Tass-Lemhényi** (født 29. mars 1929 i Pécs, død 10. juli 2020 i Budapest) var en ungarsk turner som deltok i de olympiske leker 1948 i London, 1952 i Helsingfors, 1956 i Melbourne og 1960 i Roma.

Tass vant en olympisk sølvmedalje i turn under Sommer-OL 1948 i London. Hun var med på det ungarske damelaget som kom på andreplass i lagkonkurransen bak Tsjekkoslovakia. De andre på laget var Erzsébet Balázs, Anna Fehér, Erzsébet Gulyás-Köteles, Irén Karcsis-Daruházi, Mária Kövi, Margit Nagy-Sándor og Edit Perényi.

Under Sommer-OL 1952 i Helsingfors vant hun en sølvmedalje i damenes lagkonkurranse i mangekamp, de andre på laget var; Lászlóne Daruházi, Károlyné Gulyás, Ágnes Keleti, Margit Korondi, Károlyné Perényi og Lászlóne Zalai. Hun vant også en bronsemedalje med det ungarske troppturnlaget som kom på tredjeplass bak Sverige og Sovjetunionen.

Tass ble olympisk mester i turn under Sommer-OL 1956 i Melbourne. Hun var med på det vinnende ungarske troppturnlaget, de andre turnerne var; Andrea Bodó, Erzsébet Gulyás, Ágnes Keleti, Alíz Kertész og Margit Korondi. I damens lagkonkurranse i mangekamp kom Ungarn på andreplass. I tillegg til det to lagmedaljene fikk også Tass en bronsemedaje i en individuell øvelse, hun kom på delt tredjeplass i hopp.

## OL-medaljer
* 1956  Melbourne -  **Gull** i turn, troppsturn, damer  Ungarn
* 1948  London -  Sølv i turn, lagkamp damer  Ungarn
* 1952  Helsingfors -  Sølv i turn, mangekamp, lag damer  Ungarn
* 1956  Melbourne -  Sølv i turn, mangekamp, lag  Ungarn
* 1952  Helsingfors -  Bronse i turn, troppsturn, damer  Ungarn
* 1956  Melbourne -  Bronse i turn, hopp, damer  Ungarn

## Referanser


## Eksterne lenker
*
Sharon Creech

**Sharon Creech** (født 29. juli 1945 i Cleveland) er en amerikansk barnebokforfatter, best kjent for *Walk Two Moons* (1994) som hun fikk Newbery-medaljen for i 1995 og for *Ruby Holler* (2002) som hun mottok Carnegie Medal for i .

## Liv
Hun er utdannet lærer, og arbeidet fra 1979 til 1998 som lærer i England og Sveits før hun vendte hjem til USA. De to første bøkene hennes ble bare utgitt i England. Det var først med *Walk Two Moons* at hun ble utgitt i hjemlandet. 

Flere av bøkene hennes foregår i det fiktive landskapet Bybanks, Kentucky; dette er inspirert av slektningers hjemsted i Quincy, Lewis County, som hun ofte besøkte som barn. *Bloomability* (1998) foregår i et miljø inspirert av den internatskolen i Sveits (The American School In Switzerland) som Creech og ektemannen underviste på. Hun bor nå i Maine.

## Bøker
Gjennombruddsboka *Walk Two Moons* (1994) skildrer en reise som skilsmissebarnet Salamanca (13) gjør sammen med sine eksentriske besteforeldre for å møte moren igjen. Boka tar opp tema som død, kjærlighet, familier og identitet, på en overraskende og humoristisk måte. *The Wanderer* (2000) skildrer en reise i seksmanns seilbåt fra USA til England, hvor den foreldreløse Sophie (13) skal bosette seg hos bestemoren. Boka ble kortlistet til flere priser. 

*Love That Dog* (2001) og *Hate That Cat* (2008) er tanker om dyr, livet, poesi og språk skrevet som frie vers. Begge er skrevet i formen av å være dagboken til Jack, den første også som en dialog med læreren hans. Bøkene er også en indirekte utviklingshistorie. *Ruby Holler* (2002) er en fantasyfortelling om de foreldreløse tvillingene Dallas og Florida (13), som blir adoptert av et eldre og eksentrisk ektepar. Boka har blitt omtalt som «an old-fashioned tale of two children in peril rescued by the wisdom of two old folk. What sets it apart is Creech's typical lightness of touch; the glancing way she writes means you barely realise that, even in this solid love story of older folk, the wife is less sure of marriage than the man.»

Bøkene hennes er ikke oversatt til norsk.

## Referanser

## Eksterne lenker
*
Foça

**Foça** (av gresk: Φώκαια, *Focaea*) er en byen i det nordvestlige Tyrkia i İzmir-provinsen. Byen har befolkningen på 27.987 innbyggere i 2012. Byen ligger 69 km fra İzmirs bysenter. 

## Referanser


## Eksterne lenker
*
Sigvart Asmundsen

**Sigvart Asmundsen** (født 9. juni 1893 i Kongsberg, død 1967)  var en norsk våpenarbeider, fagforeningsmann og politiker, hjemmehørende i Arbeiderpartiet. Han var fra 1930 til 1939 ordfører på Kongsberg.

Asmundsen jobbet fra 1908 på Statens våpenfabrikk på Kongsberg. Fra 1910 var han medlem av Våpenarbeidernes fagforening. Da det i 1915 ble stiftet en avdeling av Norsk Jern- og Metallarbeiderforbund ble han medlem der. Fra 1919 til 1920 var han i to år formann for våpenarbeiderforeningen.

Han meldte seg inn i Arbeiderpartiet i 1916, og var formann i Kongsberg Arbeiderparti fra 1926 til 1930.

Asmundsen ble første gang valgt inn i bystyret i 1919, og ble senere gjenvalgt. Fra 1929 satt han som medlem av formannskapet og akslet samtidig vervet som viseordfører. Han rykket opp som ordfører i 1930, og ble gjenvalgt som ordfører året etter. 

## Referanser
Tesla-spole

En **teslaspole** er en spesiell transformator som kan skape høyfrekvente vekselspenninger som kan bli opptil mange hundre kilovolt og med frekvenser som er typisk mellom 50 - 500 kHz. Dette elektriske apparatet  ble oppfunnet av Nikola Tesla og patentert 1891. 

I motsetning til en vanlig transformator med jernkjerne, er den viktigste delen av dette apparatet to spoler som er svakt koblet til hverandre gjennom åpen luft. De to spolene utgjør en primær og sekundær svingekrets som bringes til resonans ved den induktive koblingen. Det er denne effekten som gir de høye spenningene.

Da Tesla konstruerte de første utgavene av dette apparatet, var hensikten å kunne overføre energi trådløst via elektromagnetiske bølger. Men det viste seg snart også å være velegnet for å lage kunstige lyn og ble forsøkt brukt i forskjellige, medisinske sammenhenger.  De første røntgenrørene krevde også høye spenninger som ofte ble skapt av Tesla-spoler.

Den viktigste anvendelsen fikk likevel tesla-spolen i utviklingen av de første radioer da dens elektromagnetiske svingninger har frekvenser som tilsvarer radiobølger. Disse kan på dette vis lettere genereres og med mindre båndbredde enn de første gnistsenderne til Guglielmo Marconi hadde. Det tok derfor ikke lang tid før Marconi og andre benyttet seg av de samme idéene som Tesla hadde gjort bruk av i sin spesielle transformator. Dette teknologiske fremskrittet resulterte derfor i juridiske stridigheter rundt patentrettigheter som varte i mange år.

I dag brukes tesla-spoler mest i undervisning og ofte som underholdning hvor kraftige, elektriske utladninger skapes på spektakulært vis.

## Referanser


## Eksterne lenker
* Youtube, How a Tesla Coil Works
* Youtube, How Does a Tesla Coil Work? A Historical Deep Dive
Ciudad Colón

**Ciudad Colón** er en by og administrasjonssentrum i kantonen Mora i provinsen San José i Costa Rica. Distriktet Colón hadde 16&nbsp;088 innbyggere i 2011. Byen er oppkalt etter Christofer Columbus, som heter Cristóbal Colón på spansk.

I utkanten av Ciudad Colón ligger det internasjonale, FN-eide Universidad para la Paz.

## Referanser
Frohnau stasjon

**Frohnau stasjon** er en jernbanestasjon i Reinickendorf i Berlin. Den blir betjent av S-bane. Stasjonen har vendeanlegg.

Da Berlinmuren ble opprettet 1961 ble Frohnau nordlig endestasjon i Vest-Berlin. I dag er den endestasjon for annet hvert tog utenfor rushtiden. 

## Eksterne lenker
*
Lichtenrade stasjon

**Lichtenrade stasjon** er en S-banestasjon i Lichtenrade i Tempelhof-Schöneberg, Berlin.

Fra Berlinmuren ble opprettet i 1961 var Lichtenrade endestasjon, 31. august 1992 ble forbindelsen videre åpnet igjen. Stasjonen er i dag endestasjon for annet hvert tog utenfor rushtiden.

## Eksterne lenker
*
Kapp Thordsen

**Kapp Thordsen** er et nes i Isfjorden på Spitsbergen. Neset avslutter den brede halvøya Dickson Land, og deler Isfjorden mellom de to hoved-sidefjordene Nordfjorden i vest og Billefjorden i øst. Kysten av neset er erodert og bratt med noen meters klippeformasjon, og det er et flatt, bredt platåområde innenfor som heter Siklarhallet, under fjellet Saurieberget (659 m) mot Billefjorden. I vest kommer Sauriedalen ut fra Frostisen-breen i nord, og helt i nordvest mot Nordfjorden ligger Tsjermakfjellet (422m) og videre Kongressfjellet (605 m) lengre nord.

Kapp Thordsen har fyrlykt helt ytterst, nær restene av den pomor-russiske fangsthytta.

Stedet tilhører Nordre Isfjorden nasjonalpark.

## Historie

Det står en pomor-russisk fangsthytte midt ytterst på neset, og en pomor-russisk fangstinnretning som er intakt. I nordvest ved utløpet av den mektige Saurieelva ligger Hagahytta, en annen norsk fangsthytte som var bistasjon i den norske fangstperioden i mellomkrigstiden.

Den svenske ekspedisjonen til Adolf Erik Nordenskiöld i 1864 undersøkte Isfjordens geologi ved Kapp Thordsen. Også Den Norske Nordhavsexpedition i 1876-78  utforsket området systematisk, anført av Georg Ossian Sars og Henrik Mohn, og med den unge assistenten Fridtjof Nansen fra Bergens Museum om bord.

Nordenskiöld reiste det legendariske Svenskhuset helt nordøst på Siklarhallet innenfor Kapp Thordsen, et stort toetasjes hus til bruk for vitenskapelige ekspedisjoner. Det var her Tragedien i Svenskhuset fant sted. I fjellsida over dettee huset ligger ekspedisjonshyttas utkikkspost oppå «Siklarhallet».

## Referanser




## Eksterne lenker
* 
* **Kulturminner** regnet fra nordøst mot vest:
** 
** 
** 
** 
** 
** 
**
Kvernfloget

**Kvernfloget** (lulesamisk: Goarnnabákte) er en fjellvegg og en forlengst fraflyttet gård i Fauske, Nordland. Gården ligger i fjellsiden nord for Saltdalsfjorden 244 moh. Både gården og fjellveggen kan sees på lang avstand. Under Kvernfloget gikk RV50, dagens Europaveg 6, men på grunn av stor rasfare ble veggen omlagt med Kvernflogtunnelen i 1970.

## Sagnet om Kvernfloget

Sagnet om Kvernfloget er en variant av det samiske sagnet Veiviseren, og er kjent fra midten av det 17. århundre. Sagnet sier at det skulle stå et stort bryllup på Leivset, noen kilometer nordvest for Kvernfloget. Svenske kvener var på røvertokt i Salten. De kom over grensen ved Sulitjelma, ned Sjønstådalen, og i Solvik fikk de høre om det store gjestebudet. På veien hadde de truffet en husmann under Leivset-gården, en same kalt Thor, som de tvang til å være veiviser for seg. Lokket av håpet om et rikt utbytte i form av sølvtøy, startet kvenene på ski fra Solvik. Ettersom mørket falt på, tente Thor sin fakkel og rant først. Da han kom på kanten av flåget som styrter ned i havet, kastet han fakkelen foran seg, og kvenene som fulgte lyset styrtet ned i avgrunnen. Sagnet forteller at Thor kom ned til gården hvor gjestebudet skulle stå, åpnet døren og skjøt en pil i veggen som et seierstegn.

## Referanser
Rølsåsen

**Rølsåsen** er en bygd på ca 30-40 hus som ligger langs Langholsvegen ca 8&nbsp;km fra Elverum sentrum. Stedet hadde tidligere egen skole kalt Langholen skole samt butikk.

Bygda har ingen gjenværende gårder med husdyrhold, men det er forstatt igjen dyrket mark brukt til kornproduksjon.

## Referanser
Erzsébet Gulyás-Köteles

**Erzsébet Gulyás-Köteles** (født 3. november 1924 i Budapest, død 16. juni 2019) var en ungarsk turner som deltok i de olympiske leker i 1948 i London, 1952 i Helsingfors og 1956 i Melbourne.

Köteles vant en olympisk sølvmedalje i turn under Sommer-OL i 1948 i London. Hun var med på det ungarske damelaget som kom på andreplass i lagkonkurransen, bak Tsjekkoslovakia. De andre på laget var Erzsébet Balázs, Anna Fehér, Irén Karcsis-Daruházi, Mária Kövi, Margit Nagy-Sándor, Olga Tass og Edit Perényi.

Under Sommer-OL i 1952 i Helsingfors vant hun en sølvmedalje i damenes lagkonkurranse i mangekamp, de andre på laget var; Lászlóne Daruházi, Károlyné Gulyás, Ágnes Keleti, Margit Korondi, Károlyné Perényi og Lászlóne Zalai. Hun vant også en bronsemedalje med det ungarske troppturnlaget som kom på tredjeplass bak Sverige og Sovjetunionen.

Köteles ble olympisk mester i turn under Sommer-OL i 1956 i Melbourne. Hun var med på det vinnende ungarske troppturnlaget, de andre turnerne var; Andrea Bodó, Olga Tass-Lemhényi, Ágnes Keleti, Alíz Kertész og Margit Korondi. I damens lagkonkurranse i mangekamp kom Ungarn på andreplass.

## OL-medaljer
* 1956  Melbourne -  **Gull** i turn, troppsturn, damer  Ungarn
* 1948  London -  Sølv i turn, lagkamp damer  Ungarn
* 1952  Helsingfors -  Sølv i turn, mangekamp, lag damer  Ungarn
* 1956  Melbourne -  Sølv i turn, mangekamp, lag  Ungarn
* 1952  Helsingfors -  Bronse i turn, troppsturn, damer  Ungarn

## Referanser


## Eksterne lenker
*
Yopurga

**Yopurga** (kinesisk: 岳普湖县; pinyin: *Yuèpǔhú Xiàn*; uigursk: يوپۇرغا ناھىيىسى / *Yopurğa Nahiyisi*) er et fylke i prefekturet Kashgar i den autonome region Xinjiang i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Anna Sidorova

**Anna Sidorova** (født 6. februar 1991 i Moskva) er en russisk curlingspiller. Hun er skip på Russlands curlinglandslag.

Sidorova spilte tredje sten og erstattet Ljudmila Privivkova som skip for det russiske laget i et par runder i curlingturneringen i Vinter-OL 2010. Hun ble dermed den yngste skipen i Vancouver-olympiaden siden britiske Eve Muirhead, som også var 19 år gammel under disse lekene, er ti måneder eldre.

## Referanser


## Eksterne lenker
*
Peyziwat

**Jiashi** eller **Peyziwat** (kinesisk: 伽师县; pinyin: *Jiāshī Xiàn*; uigursk: پەيزىۋات ناھىيىسى / *Peyzivat Nahiyisi*) er et fylke i prefekturet Kashgar i den autonome region Xinjiang i Folkerepublikken Kina.

Befolkningen er på  innbyggere i 1999.

## Andre navneformer
Regionen ble av og til kalt **«Faizabad»** i historisk litteratur.

Atter andre navneformer eller romaniseringer: Jiashi, Chia-shih, Payzawat, P'ai-su-pa-t'e, Fais-abad, Fayzabad, Ch'ieh-shih-chen, Ch'ieh-shih-hsien og Faizābād.

## Historie
Peyziwat fylke ble etablert i juli 1902. I 1981 var det et kortvarig opprør for selvstendighet i fylket, igangsatt av uighurske aktivister. I 1997 ble fylket rammet av en rekke dødbringende jordskjelv.

## Referanser
Vatenbygda

**Vatenbygda** er ei bygd beliggende ved Nervatnet i Fauske kommune.

Vatenbygda ligger rett øst for Finneid. Bygda består av gårdene Vatnan, Mosti, Os, Hjemgam og Moen. Bygda avgrenses naturlig av endemorener i vest (Finneid) og i øst (Moen og Hjemgam). Hjemgamstraumen går gjennom endemorenen og danner forbindelse mellom Øvervatnet og Nervatnet.

I forbindelse med gruvevirksomheten i Sulitjelma gikk det dampskip på Nervatnet årene 1892 til 1954. Det ble foretatt oppmudring i Nervatnet for å få en renne for båtene da innsjøen er meget grunn i øst. Bildet til høyre viser hvordan denne rennen lager vannstrøm som danner råk i det islagte vannet. Senere ble Sulitjelmabanen opprettet og båttrafikken opphørte. I 1972 ble jernbanen revet og fylkesvei 830 etablert. I Vattenbygda ligger Stengvatnet som er vannreservoar for Fauske.

Nord for bygda ligger Okshola som er et av Norges lengste sammenhengende hulesystem på tilsammen . Største dyp er 300 m. Sør for bygda ligger et annet grottesystem kalt Svarthammarhola med Nordens største naturlige fjellhall.

## Referanser
Children’s Laureate

**Children's Laureate** er en britisk æresstilling som tildeles til en barnebokforfatter for to år av gangen, inspirert av det mangehundreårige embetet som britisk Poet Laureate («hoffpoet»).

Vinneren velges av en jury basert på forslag fra flere hold. Vinneren får en æreslønn på £15&nbsp;000, og en sølvmedalje. Stillingen administreres av Booktrust, og finansieres med midler fra offentlig og privat hold. For 2013 er bokhandelkjeden Waterstone's hovedsponsor.

Rollen som Laureate innebærer både en æresbevisning, en uformell rolle som talsperson for barnelitteratur, og en mulighet til å iverksette ulike prosjekt og initiativ. Blackmans initiativ er å fremme «young adult fiction», blant annet gjennom Storbritannias første landskonferanse for ungdomslitteratur, som ble arrangert i London i juli 2014.

## Innehavere av vervet
* 1999–2001: Quentin Blake
* 2001–2003: Anne Fine
* 2003–2005: Michael Morpurgo
* 2005–2007: Jacqueline Wilson
* 2007–2009: Michael Rosen
* 2009–2011: Anthony Browne
* 2011–2013: Julia Donaldson
* 2013–2015: Malorie Blackman
* 2015–2017: Chris Riddell
* 2017–2019: Lauren Child
* 2019–2021: Cressida Cowell
* 2022–2024: Joseph Coelho
* 2024–2026: Frank Cottrell-Boyce

## I andre land
* I USA ble vervet som National Ambassador for Young People's Literature etablert i 2008
* I Irland ble vervet som Laureate na nÓg etablert i 2010
* I Sverige ble vervet som Sveriges läsambassadör etablert i 2011
* I Finland ble vervet som finlandssvensk läsambassadör etablert i 2014
## Referanser


## Eksterne lenker
*
Theodor Christian Brun Frølich

**Theodor Christian Brun Frølich** (født 2. juni 1834 i Halden, død 21. juni 1904 i Kristiania) var en norsk oberst og hoffsjef.

Frølich gikk ut av Krigsskolen i 1853 med hovedkarakter Meget godt. I 1855 avsluttet han sin militære utdannelse ved Den militaire Høiskole og gikk året etter over fra Infanteribrigaden til Artilleribrigaden, som sekondløytnant. Han tjenestegjorde deretter som artillerioffiser, ble i 1860 premierløytnant, i 1868 stabskaptein, og i 1874 kaptein ved Artilleribrigadens stab, med ansvar for Artilleriets Underoffisersskole. Han kombinerte gjennom deler av sin karriere undervisning og tjeneste som artillerioffiser med tjenest for kongehuset. Kontakten med kongehuset begynte da han ble ordonnansoffiser for kong Karl XV i 1860 og senere hans adjutant. Han var også adjutant hos kong Oscar II og ble i 1879 utnevnt til kabinettskammerherre, i 1881 til hoffmarskalk, og i 1882 til første hoffmarskalk.
  
I 1882 ble han oberstløytnant og sjef for Krigsskolen. Fra denne stillingen fikk han avskjed i 1891, etter at han i 1890 var blitt sjef for kongens hofforvaltning, og i 1899 ble han utnevnt til hoffsjef for kong Oscar II. Han døde i 1904 og ble etterfulgt  av Fritz Rustad som hadde vært hans underordnede (hoffmarskalk) siden 1899. Rustad ble  etter unionsoppløsningen i 1905 hoffsjef for Haakon VII.

Faren var Jens Lemvig Lyster Frølich (1795–1862), en offiserssønn fra Orkdal, som tok examen artium i 1813 som én fra det første studentkullet ved Universitetet. Han ble i 1822 den første rektor ved Latinskolen i Halden. Hans mor var Anine Gunhilde Dahl (1805–1842) fra Halden, en datter av eidsvollsmannen Carl Adolph Dahl. 

Theodor Frølich giftet seg i 1856 med Bodil Christina (Stina) Grønn (1834-1901) fra Halden, også hun en offisersdatter. De slo seg ned  Christiania. Der fikk de etter hvert fem barn. Den yngste var Theodor Christian Brun Frølich (1870–1947), professor dr.med., som ble nominert til Nobelprisen i fysiologi eller medisin for å ha bidratt til forståelsen for skjørbuk og oppdagelsen av Vitamin C.

Hoffsjef Frølich og hans familie bodde fra 1890-årene til 1904 i en leilighet i Paleet og brukte Bygdøy kongsgård som sommerbolig, ettersom kong Oscar II foretrakk å tilbringe sommeren i *Villa Victoria* ved Huk.

Frølich var meget teaterinteressert og var i mange år ordfører i representantskapet for Christiania Theater, og han var medlem av byggekomiteen for Nationaltheatret. I sine senere år var hoffsjefen også ordfører i representantskapene for Christiania Sparebank og Den norske Creditbank. 

Frølich ble utnevnt til ridder av St. Olavs Orden i 1881, ble forfremmet til kommandør av 1. klasse i 1898, og han fikk storkorset i desember 1902. Han hadde også storkorset av den danske Dannebrogsordenen og den svenske Nordstjerneordenen, fouten en rekke andre utenlandske ordener.

## Se også
* Hoffsjef
* Frølich (slekt)

## Referanser
Zdeněk Růžička

**Zdeněk Růžička** (født 15. april 1925 i Ivančice, død 18. april 2021 i Brno) var en tsjekkoslovakisk turner som deltok i de olympiske leker 1948 i London, 1952 i Helsingfors og 1956 i Melbourne.

Růžička vant to olympiske brosemedaljer i turn under Sommer-OL 1948 i London. Han kom på tredjeplass i både frittstående og ringer. Åtte år senere, under Sommer-OL 1956 i Melbourne, var han flaggbærer for den tsjekkoslovakiske OL-troppen.

## OL-medaljer
* 1948  London -  Bronse i turn, frittstående  Tsjekkoslovakia
* 1948  London -  Bronse i turn, ringer  Tsjekkoslovakia

## Referanser


## Eksterne lenker
*
Wriezenbanen

**Wriezenbanen** (tysk: *Wriezener Bahn*) er en jernbanestrekning som opprinnelig gikk mellom Berlin og Godków i Polen, fra 1903 til 1949 var Wriezen endepunkt og siden 2006 ender den i Verneuchen. 

## Linjekart

|}

## Eksterne lenker
*
Mária Kövi-Zalai

**Mária Kövi-Zalai** (født 20. oktober 1924 i Târgu Mureş i Romania) var en ungarsk turner som deltok i de olympiske leker 1948 i London og 1952 i Helsingfors.

Kövi vant en olympisk sølvmedalje i turn under Sommer-OL 1948 i London. Hun var med på det ungarske damelaget som kom på andreplass i lagkonkurransen bak Tsjekkoslovakia. De andre på laget var Erzsébet Balázs, Anna Fehér, Erzsébet Gulyás-Köteles, Irén Karcsis-Daruházi, Margit Nagy-Sándor, Olga Tass og Edit Perényi.

Under Sommer-OL 1952 i Helsingfors vant hun en sølvmedalje i damenes lagkonkurranse i mangekamp, de andre på laget var; Lászlóne Daruházi, Károlyné Gulyás, Ágnes Keleti, Margit Korondi, Károlyné Perényi og Lászlóne Zalai. Hun vant også en bronsemedalje med det ungarske troppturnlaget som kom på tredjeplass bak Sverige og Sovjetunionen.

## OL-medaljer
* 1948  London -  Sølv i  turn, lagkamp damer  Ungarn
* 1952  Helsingfors -  Sølv i turn, mangekamp, lag damer  Ungarn
* 1952  Helsingfors -  Bronse i turn, troppsturn, damer  Ungarn

## Referanser


## Eksterne lenker
*